Iktatószám: HIV/4494-11/2022.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2022. június 30-i nyilvános rendes ülésére**

**Tárgy:** A Teréz Anya Szociális Integrált Intézmény által biztosított egészségügyi szolgáltatás – központi orvosi ügyelet határozott idejű közös működtetésének módosítása

**Az előterjesztő:** Papp Gábor polgármester

**Készítette:**  Varga András intézményvezető

**Megtárgyalta:** Pénzügyi, Turisztikai és Városfejlesztési Bizottság,

Emberi Erőforrások Bizottság,

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Az érintett települések (Alsópáhok, Felsőpáhok, Nemesbük, Zalaköveskút Községek) képviselő-testületeinek jóváhagyását követően, a szolgáltató Teréz Anya Szociális Integrált Intézmény (továbbiakban: TASZII), mint működési engedélyre jogosulttal folytatólagosan a 2021. július 1 - 2021. december 31-ig történő időszakra, majd ezt követően a 2022. január 1- 2022. december 31-ig terjedő időszakra a 212/2021. (XI.25.) képviselő-testületi határozattal az egészségügyi alapellátáshoz kapcsolódó háziorvosi ügyeleti ellátást (Hévíz városi ügyelet) feladat-ellátási megállapodás által biztosította a lakosság részére az **"**Ügyelet" Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft. (továbbiakban: Ügyelet Kft.) által.

A kötelező feladat ellátásáról a **„Ügyelet” Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft** beszámolója 1. mellékletként csatolásra került.

Az egészségügyi alapellátás finanszírozó Nemzeti Egészségbiztosítási Alapkezelő (NEAK) ET07231/383-43/2021-2022. iktatószámú levélben 2022. március 9-én arról tájékoztatta a Fenntartó képviselőjét és az intézményvezetőt, hogy 2020.07. hónaptól 2022. 03. hónapig „jogalap nélküli finanszírozásban részesült”, ezért 6.350.200 Ft visszafizetésére kötelezte. A Fenntartó és az Intézmény egyetértésben nem ismeri el a jogosulatlan finanszírozást, ezért közösen jogi segítséget kértek, Dr. Farkas Sándor ügyvédet megbízva a jogi teendők ellátásával. Ennek folyamán ügyvéd Úr jogi észrevételeinek köszönhetően a visszafizetendő összeg 4.762.600 Ft összegre csökkent, melyet szerződésben vállalt részletfizetési kötelezettségként 12 hónapon keresztül havi 396.900 Ft összegben fizeti meg az Intézmény. A jogorvoslati kérelmünket elutasították, a perindítás lehetősége adott, várható perköltség a perértékre tekintettel 300-500 ezer forint. Viszont ezen döntés is abba az irányba visz bennünket, hogy alakítsuk át a megbízás és finanszírozás módját az emeltebb finanszírozás érdekében. Ezen előterjesztésnek ez a célja.

Az egyeztetések folyamán a NEAK javaslata, hogy a jelenleg 5 településből álló „konzorcium” a feladatot jelenleg is ellátó Kft-vel településenként kössön szerződést. Ennek során a települések közvetlenül kapnák a finanszírozást lakosságszám alapján, melyet kötelesek átadni a működtetőnek, valamint díjat fizetnek magáért a szolgáltatásért. Ennek részletezése az alábbi:

43/1999. (III. 3.) Korm. rendelet

19. §(1)[**\***](https://net.jogtar.hu/jogszabaly?docid=99900043.kor#lbj180id960c) A NEAK az ügyeleti szolgáltatás finanszírozására szerződést köt a területileg illetékes önkormányzattal vagy egészségügyi intézményével, illetve azzal, akivel az önkormányzat feladat átadási/átvállalási szerződést kötött.

(2)[**\***](https://net.jogtar.hu/jogszabaly?docid=99900043.kor#lbj181id960c) Az (1) bekezdés szerinti szolgáltató az ellátási területéhez tartozó háziorvosi szolgálatok háziorvosi ellátásra szóló szerződés szerinti összlakosságszáma alapján jogosult az ügyeleti ellátás díjazására.

(3)[**\***](https://net.jogtar.hu/jogszabaly?docid=99900043.kor#lbj182id960c) A díjazás alapösszege 42 Ft/fő, amely a fenntartó települési önkormányzat illetékességi területéhez tartozó lakosságszám alapján az alábbiak szerint változik:[**\***](https://net.jogtar.hu/jogszabaly?docid=99900043.kor#lbj183id960c)

*a)*[***\****](https://net.jogtar.hu/jogszabaly?docid=99900043.kor#lbj184id960c)

*b)*[***\****](https://net.jogtar.hu/jogszabaly?docid=99900043.kor#lbj185id960c)a díjazás az alapösszegnek a lakosságszám alapján számított

*ba)*[***\****](https://net.jogtar.hu/jogszabaly?docid=99900043.kor#lbj186id960c)3,1 területi szorzóval megemelt mértéke a 3000 alatti lakosságszámú,

*bb)*[***\****](https://net.jogtar.hu/jogszabaly?docid=99900043.kor#lbj187id960c)2,3 területi szorzóval megemelt mértéke a 3 001-20 000 közötti lakosságszámú,

*bc)*[***\****](https://net.jogtar.hu/jogszabaly?docid=99900043.kor#lbj188id960c)1,7 területi szorzóval megemelt mértéke a 20 001-40 000 közötti lakosságszámú,

*bd)*[***\****](https://net.jogtar.hu/jogszabaly?docid=99900043.kor#lbj189id960c)1,4 területi szorzóval megemelt mértéke a 40 001-80 000 közötti lakosságszámú

települési önkormányzatok esetében;

*c)*[***\****](https://net.jogtar.hu/jogszabaly?docid=99900043.kor#lbj190id960c)a *b)*pont szerinti szorzókkal kiszámított összes díj levonása után fennmaradó keretösszegből kerül megállapításra a 80 000 fő feletti lakosságszámnál a díjazás mértéke, amely nem lehet kevesebb az alapösszeg 75 százalékánál, és nem haladhatja meg a díjazás alapösszegének *bd)*pontban meghatározott területi szorzóval növelt összegének 98 százalékát.

(4)[**\***](https://net.jogtar.hu/jogszabaly?docid=99900043.kor#lbj191id960c) Amennyiben a (3) bekezdés *ba)-bc)*pontja szerinti település esetében a háziorvosi feladatok munkaidőn kívüli ellátása központi ügyelet útján történik, az ügyeleti szolgálatot működtető egészségügyi szolgáltató a *ba)-bb)*pont szerinti esetben 30%-kal, a *bc)*pont szerinti esetben 20%-kal megemelt ügyeleti díjra jogosult. Amennyiben a központi ügyeleti szolgálatot működtető egészségügyi szolgáltató a sürgősségi betegellátó osztályt működtető szolgáltatóval és a mentést végző egészségügyi szolgáltatóval kötött megállapodás szerint ügyeleti időben közös diszpécserszolgálatot tart fenn, további 10%-kal megemelt ügyeleti díjazásra jogosult.

(5) Az ügyeleti ellátás díját a 6. § szerint kell kiutalni.

(6)[**\***](https://net.jogtar.hu/jogszabaly?docid=99900043.kor#lbj192id960c) 20 százalékkal megemelt ügyeleti díj azon települések, fővárosban azon fővárosi kerületek esetén állapítható meg, ahol az önkormányzat jegyzője igazolja, hogy a településen tartózkodó személyek száma - az igazolás kiadását megelőző egy naptári évben két hónapon keresztül folyamatosan és tartósan - a településen lakóhellyel rendelkező személyek számának legalább kétszerese.

(7)[**\***](https://net.jogtar.hu/jogszabaly?docid=99900043.kor#lbj193id960c) A finanszírozás keretében az ügyeleti ellátás díjazása kizárólag az ügyeleti szolgáltatás kiadásaira használható fel.

**1. sz. táblázat: Településenkénti bontás – NEAK finanszírozás díj/hó**

|  |  |  |  |  |
| --- | --- | --- | --- | --- |
| **Név** | **Lakosságszám**  (KSH 2021.) | **Alapösszeg**  (42ft/fő) | **Növelt alapdíj**  (3,1-es, vagy 2,3-as szorzó, illetve plusz 20 % kétszeres tartózkodás esetén) | **Központi ügyelet esetén**  (szolgáltatót megillető összeg) |
| Alsópáhok | 1523 | 63966 | 197467 | 1234327 |
| Felsőpáhok | 735 | 30870 | 95697 |
| Hévíz | 4697 | 197274 | 544476 |
| Nemesbük | 825 | 34650 | 107415 |
| Zalaköveskút | 34 | 1428 | 4427 |
| **összesen** | **7814** | **328188** | **949482** |
|  |  |  | **különbség:** | **284845\*** |

**\*ez az az összeg, ami megvonásra került.**

(Jelenlegi NEAK finanszírozás: 978.600 Ft, a különbség a lakosságszám kalkulációból adódik. 2021. februárig 871.700 Ft, ezt követően 2022. áprilisáig a finanszírozási összeg 1.220.700 Ft volt.)

**2. sz. táblázat: Települések által fizetett díj/hó**

|  |  |  |  |
| --- | --- | --- | --- |
| **Név** | **Lakosságszám**  (KSH 2021.) | **2022. évi szerződés alapján** | **Hévíz Város kiegészítése** |
| Alsópáhok (150) | 1523 | 228450 | 38075 |
| Felsőpáhok (105) | 735 | 77175 | 51450 |
| Hévíz (175) | 4697 | 821975 | 0 |
| Nemesbük (105) | 825 | 86625 | 57750 |
| Zalaköveskút (105) | 34 | 3570 | 2380 |
| **összesen** | **7814** | **1217795** | **149655** |

Abban az esetben, ha a települések önállóan szerződnek a Kft-vel, akkor a NEAK-kal kell előtte szerződniük. Ekkor az 1. sz. táblázatban foglalt összegekre lesznek jogosultak, melyet kötelesek átadni a Kft.-nek és az átadásról havonta elszámolni a NEAK felé.

A 2. sz. táblázatban a településenkénti díj található, mely összegre a Kft.-nek szüksége van a zavartalan és biztonságos működéshez. Itt zárójelben található, hogy jelenleg mennyit fizetnek lakosonként a települések, illetve azt is, hogy a 175 Ft/lakosra való kiegészítés mekkora összegű kiegészítést jelent Hévíz Város Önkormányzatának.

Ezen kiadásokat összegezve Hévíz Város Önkormányzata esetén kalkulálva 206 Ft/lakos összeget fizetne az átvállalás miatt, melyet a 2022. 12.31-ig szóló szerződésben vállalt. Az ezt követő időszak fizetési kötelezettségei már a települések és a Kft. közti egyeztetések eredménye kell, hogy legyen.

A nonprofit Kft. minden olyan előírásnak megfelel, mely alapján központi ügyeleti többlet díjazásra (a nálunk vitatott 20%-ra) jogosult, valamint a további 10%-ra is, mivel az SBO-val és OMSZ-szal is szerződéses viszonyban áll.

A TASZII intézményvezetője egyeztetett az érintett hatóságokkal, tájékoztatása szerint a szolgáltatás szüneteltetésére a lehetőség továbbra is rendelkezésre áll, tehát nem kell visszaállítani a 2020. március előtti időszakot. A szüneteltetésre az intézményvezető álláspontja szerint a biztonságos betegellátás, a közösen működtetett ügyelet pozitív tapasztalatai, valamint a racionalizált és költséghatékony gazdálkodás érdekében és humán erőforrás hiány miatt a következő időszakban is szükség van.

A TASZII intézményvezetője és az Ügyelet Kft. ügyvezetője az elmúlt időszakot rendszeresen monitorozták és értékelték, valamint egyeztetéseket folytattak a jövőbeni feladat ellátásról. A településenkénti szerződésnek az ügyvezető nem látja akadályát, azonban összességében a biztonságos üzemeltetéshez (és a 2022. évre vállalt anyagi jellegű kötelezettségvállalás miatt) szükséges, hogy 2022. évre ugyanazokkal a kondíciókkal bíró szerződésekkel rendelkezzenek. Ez azt jelenti, hogy a Hévíz által vállalt, a települések által korábban kialkudott lakosonkénti szolgáltatási díj különbözet úgy épülne be, hogy Hévíz Város Önkormányzata (a TASZII-n keresztül) az eddigi 175 Ft/lakos/hó helyett 206 Ft/lakos/hó összeget fizetne meg a Kft-nek.

Dr. Németh András ügyvezető Úr tájékoztatta az intézményvezetőt, hogy az érintett településeken az alapellátási ügyeletet ellátó Ügyelet Nonprofit Közhasznú Kft a háziorvos tagok döntésének megfelelően ezen formában is tudja biztosítani az ügyeleti ellátást, változatlan feltételekkel, megköszönve az eddigi bizalmat és együttműködést.

Hévíz Város Önkormányzata a Hévízi központi ügyelet működtetésének felülvizsgálatáról továbbra is fontosnak és szükségesnek tartja, hogy az egészségügyi alapellátáshoz kapcsolódó háziorvosi ügyeleti ellátás az előírásoknak megfelelően és minél könnyebben elérhető módon működjön, viszont a megszorítások miatt az önkormányzati finanszírozást érintő forrás megvonás indokolttá teszik annak megvizsgálását, hogy a háziorvosi ügyeleti ellátás közreműködői szerződéssel ebben a formában biztosítsa a jövőben.

A 2023. évre vonatkozó feltételek kidolgozására 2022. novemberében szükséges visszatérni, tekintettel arra, hogy a jelenlegi kormányzati szándék az ügyeleti ellátás teljes átszervezése.

Az érintett települések a tervezett változtatási szándékról értesítését és tájékoztatást kaptak és részükre 2022. június 29-én konzultációt biztosítunk. Álláspontjuk a képviselő-testületi ülésen ismertetésre fog kerülni.

Kérem a tisztelt Képviselő-testületet az előterjesztés~~sel~~ megvitatására a határozati javaslat elfogadására.

A döntés egyszerű szótöbbséggel fogadható el.

Mellékletek:

1. ügyeleti beszámoló

2. megbízási szerződés tervezet

**2.**

**1. Határozati javaslat**

Hévíz Város Önkormányzat Képviselő-testülete az egészségügyi alapellátáshoz kapcsolódó háziorvosi ügyeleti ellátás (Hévíz városi ügyelet) működéséről a „Ügyelet” Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft. beszámolóját megtárgyalta és azt köszönettel elfogadja.

**2. Határozati javaslat**

**Normatív határozat címe:** A Teréz Anya Szociális Integrált Intézmény egészségügyi szolgáltatás – orvosi ügyelet – határozott idejű működtetése

1. Hévíz Város Önkormányzat Képviselő-testülete az előterjesztésben foglalt finanszírozási okból kezdeményezi Alsópáhok, Felsőpáhok, Nemesbük, Zalaköveskút Községek Önkormányzatával és az „Ügyelet” Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft-vel (8360 Keszthely, Ady E. u.2., adószám: 18955077-1-20, képviseli: dr. Németh András ügyvezető) az egészségügyi alapellátáshoz kapcsolódó háziorvosi ügyeleti ellátás (Hévíz városi ügyelet) ellátására 2022. január 1 - 2022. december 31-ig kötött megállapodás közös megegyezéssel történő megszűntetését 2022. július 31-ei hatállyal.
2. A Képviselő-testület az 1. pont szerintiek teljesülése esetén a 2022. augusztus 1. és 2022. december 31. közötti időszakra közreműködői megállapodást köt és felhatalmazza e vonatkozásban a Teréz Anya Szociális Integrált Intézmény-t, hogy a csatolt tervezet szerinti feltételekkel az egészségügyi alapellátáshoz kapcsolódó háziorvosi ügyeleti ellátásra (Hévíz városi ügyelet) az Ügyelet” Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft-vel szerződést kössön.
3. A Képviselő-testület 2022. évre a 2022. július 31-ig hatályos megállapodás szerinti finanszírozási feltételeket továbbra is biztosítja az „Ügyelet” Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft. számára annak érdekében, hogy Alsópáhok, Felsőpáhok, Nemesbük, Zalaköveskút Községek Önkormányzata, a 2022. július 31-ig hatályos finanszírozási feltételekkel önállóan és külön tudjon szerződni döntése esetén a háziorvosi ügyeleti ellátásra a Ügyelet” Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft-vel. E finanszírozást Hévíz Város Önkormányzat a megállapodása alapján közvetlenül a Ügyelet” Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft. részére utalja.
4. A Képviselő-testület megköszöni az érintett társult önkormányzatok (hatóságok, egészségügyi szolgáltatók) támogató hozzáállását és felkéri polgármester az erre vonatkozó köszönő levél megküldésére.
5. A Képviselő-testület felhatalmazza a polgármestert és az intézményvezetőt a szükséges tárgyalások egyeztetések lefolytatására, az 1. pont szerinti megszűntető szerződés megkötésére, a csatolt ügyeleti ellátási szerződés megkötésére és a hatóságok tájékoztatására.

**Felelős:** Papp Gábor polgármester

Varga András intézményvezető

**Határidő:** 2022. július 31.

**3.**

**Mellékletek:**

1. **sz. melléklet: Megbízási szerződés közreműködői feladatok ellátásra tervezet**
2. **sz. melléklet: Beszámoló az Ügyelet Nonprofit Kft. 2021. évi munkájáról**

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalanné Dr. Gallé Vera | Hatósági osztályvezető |  |  |
| Szintén László | Közgazdasági osztályvezető |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **Név** | **beosztás** | **aláírás** | **megjegyzés** |
| Varga András | intézményvezető |  |  |