**ELŐTERJESZTÉS**

**Hévíz Város Önkormányzat Képviselő-testülete**

**2022. június 30-ai nyilvános ülésére**

**Tárgy:** Fontana Filmszínház épületének használati megállapodásai

**Az előterjesztő:** Papp Gábor polgármester

**Készítette:** Czurda Gábor ügyvezető HÉVÜZ Hévíz Kft.

Hermann Katalin igazgató (Festetics Művelődési Központ)

Szintén László közgazdasági osztályvezető

Dr. Keserű Klaudia jogász

**Megtárgyalta:** Pénzügyi, Turisztikai és Városfejlesztési Bizottság

Emberi Erőforrás Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testület 200/2021. (XI. 25.) határozata alapján Hévíz Város Önkormányzat a Gróf I. Festetics György Művelődési Központ, Városi Könyvtár és Muzeális Gyűjteményből (Művelődési Intézmény) az egyéb szabadidő szolgáltatás (mozi), továbbá a rendezvénytechnikai feladatokat a HÉVÜZ Hévíz Városüzemeltető Kft-hez (HÉVÜZ) rendelte 2022. január 1-től.

A Képviselő-testület a 235/2021. (XII.21.) számú határozatával jóváhagyta az Önkormányzat által a Fontana Filmszínház épületének (Hévíz, Rákóczi utca 9.; 971/A hrsz) bérleti szerződéssel a HÉVÜZ Kft rendelkezésére bocsátását.

A filmszínház üzemeltetéséhez az ingatlan alsó szintjére és a fenti emeleten lévő gépteremre van csupán szüksége a HÉVÜZ Kft.-nek. Az ingatlanhoz tartozó vendégszobára ill. egyéb emeleti helyiségekre nem tartanak igényt. Emellett viszont a Művelődési Központ feladatellátásához is szükséges az épület használata. Ezen indokok ismeretében a HÉVÜZ Kft.-vel 2021. december 21. napján kötött bérleti szerződés hatályát veszti, és az épület – mozi üzemeltetésére használt – meghatározott részeire történik új bérleti szerződés megkötése. Emellett az ingatlan megmaradó részeire a Gróf I. Festetics György Művelődési Központ, Városi Könyvtár és Muzeális Gyűjtemény intézménnyel, mint az Önkormányzat által fenntartott közművelődési intézménnyel kerülne használati szerződés megkötésre.

A két szerződéstervezet jelen előterjesztés mellékletét képezi.

**Tisztelt Képviselő-testület!**

Kérem az előterjesztés megvitatását, a határozati javaslat elfogadását. A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete a Moziüzemeltetés feladat ellátásához szükséges, Fontana Filmszínházban ((8380 Hévíz, Rákóczi u. 9., 971/A/1. hrsz.) található, szerződés szerinti helyiségekre bérleti szerződést köt a HÉVÜZ Hévíz Városüzemeltetési Korlátolt Felelősségű Társasággal (Cg. 20-09-077393, 8380 Hévíz, Kossuth Lajos utca 5. A.2., adószám: 289997171). Ezzel egyidejűleg a 2021. december 21. napján kelt bérleti és telephelyhasználati szerződés hatályát veszti.
2. Hévíz Város Önkormányzat Képviselő-testülete egyidejűleg használati szerződést köt a Gróf I. Festetics György Művelődési Központ, Városi Könyvtár és Muzeális Gyűjtemény Művelődési Intézménnyel a Fontana Filmszínházban ((8380 Hévíz, Rákóczi u. 9., 971/A/1. hrsz.) található, szerződés szerinti helyiségekre, az intézmény feladatellátásának céljára.

Felelős: Papp Gábor polgármester

Hermann Katalin igazgató

Czurda Gábor ügyvezető HÉVÜZ Kft

Határidő: 2022. július 15.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Szintén László | közgazdasági osztályvezető / pénzügyi ellenőrzés |  |  |
| dr. Keserű Klaudia | jogász |  |  |
| dr. Tüske Róbert | jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Czurda Gábor | ügyvezető igazgató |  |  |
| Hermann Katalin | igazgató |  |  |